
TECHNINĖ SPECIFIKACIJA

1. SĄVOKOS IR SUTRUMPINIMAI/ BENDRA INFORMACIJA
1.1.1. Pirkėjas / Perkančioji organizacija – Vilniaus universitetas.
1.1.2. Tiekėjas – ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, su kuriuo Pirkėjas sudarys šio Pirkimo sutartį. 
1.1.3. Sutartis – Pirkimo sutartis, sudaroma tarp Tiekėjo ir Pirkėjo dėl šio Pirkimo objekto.
1.1.4. Projektas – Vilniaus universitetas, siekdamas įgyvendinti projekto „Misijomis grįstų mokslo ir inovacijų programų įgyvendinimas“ Nr. 02-002-P-0001 paprojektį „Genų technologijų centro (kompetencijų centro) steigimas (TRACEGET)“, numato įsigyti toliau įvardintas prekes.

2. PIRKIMO OBJEKTAS
2.1. Pirkimo objektas – ultraefektyviosios skysčių chromatografijos (HPLC) sistema su išskyrimo funkcija (toliau – prekės). Perkamos sistemos sandara:
2.1.1. Eliuentų tiekimo sistema;
2.1.2. Automatinė mėginių įvedimo sistema ir frakcijų kolektorius
2.1.3. Kolonėlių laikiklis;
2.1.4. Diodų matricos UV detektorius;
2.1.5. Taikomoji programinė įranga;
2.1.6. Sistemos periferinė įranga ir priedai;
2.1.7. Bendri reikalavimai.
2.2. Pirkimo objektas į pirkimo objekto dalis neskaidomas, todėl Tiekėjas privalo teikti pasiūlymą visai žemiau nurodytai pirkimo objekto apimčiai ir (ar) kiekiui.
2.3. Prekių pristatymo vieta – Vilniaus universitetas, Saulėtekio al., Vilnius, Lietuva (konkretus pristatymo adresas bus patikslintas Sutarties vykdymo metu).
2.4. Prekių kiekiai ir (ar) apimtys:
1 lentelė. 
	Eil. Nr. 
	Prekių pavadinimas 
	Prekių kiekis ir mato vnt.  
	Užsakymų teikimas 
	Prekių pristatymo/tiekimo / saugojimo terminas 

	
	
	
	Taip (žymėti, jei prekių užsakymai bus teikiami pagal poreikį, periodiškai ar kt.) 
	Ne (žymėti, jei nurodytu laiku bus pristatytas visas perkamas prekių kiekis) 
	

	1.
	 Ultraefektyviosios skysčių chromatografijos sistema su išskyrimo funkcija ir pristatymas Tiekėjo adresu
	Tikslus kiekis - 1 kompl.
	☐
	☒
	per 2 (du) mėn. nuo Sutarties įsigaliojimo dienos

	2.
	Pristatymas Pirkėjo adresu, instaliavimas (sumontuoti pristatytą techninę įrangą kaip to reikalauja įrangos gamintojas, įdiegti sisteminę programinę įrangą, operacinę sistemą, specializuotą programinę įrangą), po instaliavimo likusių įpakavimo medžiagų išvežimas (utilizavimas) ir personalo apmokymas
	Tikslus kiekis - 1 kompl.
	☒
	☐
	per 10 (dešimt) kalendorinių dienų nuo Pirkėjo užsakymo pateikimo dienos

	3.
	Saugojimas Tiekėjo patalpose
	Maksimalus kiekis - 12 mėn.
	☒
	☐
	nuo prekių pristatymo Tiekėjo adresu iki jų pristatymo Pirkėjo adresu, tačiau ne ilgiau kaip 12 (dvylika) mėnesių nuo Prekių gavimo Tiekėjo patalpose dienos




3. REIKALAVIMAI PREKĖMS
3.1. Jei pirkimo dokumentuose naudojami konkretūs modeliai ar šaltiniai, konkretūs procesai ar prekės ženklai, patentai, tipai, konkreti kilmė ar gamyba ir pan., jie gali būti pakeisti lygiaverčiais.[footnoteRef:2] [2: Lygiaverčiu laikomas pirkimo objektas, kurio savybės nėra prastesnės (t. y. tokios pat arba geresnės) negu pirkimo dokumentuose perkamam objektui keliami reikalavimai ir siūlomą lygiavertį pirkimo objektą galima panaudoti pagal paskirtį be jokių apribojimų (įskaitant bet neapsiribojant išvardintais):
•     neatliekant papildomų sąveikaujančių elementų pakeitimų;
•    panaudojimas neturės įtakos sąveikaujančių elementų greitesniam susidėvėjimui, gedimams ir (ar) garantijos praradimui;
•     numatytas tarnavimo laikotarpis nėra  trumpesnis;
•     nėra prastesnio techninio pažangumo lygio.
Siūlant lygiavertį pirkimo objektą, privaloma pateikti dokumentus, įrodančius atitiktį pirkimo objektui keliamiems reikalavimams. Tokie dokumentai galėtų būti Lietuvos Respublikoje įsteigtos atitikties vertinimo įstaigos tyrimų ataskaita ar pažyma, taip pat pripažįstama kitose šalyse įsteigtų 
lygiaverčių atitikties vertinimo įstaigų išduotos pažymos. Jeigu Tiekėjas negali gauti nurodytų pažymų ar tyrimų ataskaitų dėl nuo Tiekėjo nepriklausančių aplinkybių ir objektyviais, rašytiniais įrodymais įrodo, kad siūlomas lygiavertis pirkimo objektas atitinka Techninėje specifikacijoje nurodytus reikalavimus ar kriterijus, pasiūlymų vertinimo kriterijus ar pirkimo sutarties vykdymo sąlygas, Pirkėjas pripažįsta ir kitas tinkamas priemones. Tačiau tinkamomis priemonėmis nelaikoma Tiekėjo savideklaracija be konkrečių, techninių įrodymų. Pirkėjas pasilieka sau teisę atlikti Pavojaus rizikos vertinimą jei siūlomos prekės lygiavertiškumui pateikti dokumentai bus nepakankami. ] 


2 lentelė. 
	Eil.
Nr.
	Parametras **
	Reikalaujama reikšmė
	Reikalaujamos reikšmės atitikimas
(pildo tiekėjas)
	Techniniai dokumentai ** – gamintojo katalogas ar prekės aprašymas, internetinė nuoroda į gamintojo psl., dokumento pavadinimas ir puslapio Nr., arba ekrano nuotrauka, pažymint vietą, kurioje yra siūlomus techninius parametrus patvirtinantys dokumentai, 
(pildo tiekėjas)

	1.
	Nurodyti siūlomos prekės ir/ar komponentų pavadinimą, modelį, gamintoją, kilmės šalį
	Nurodomas prekės pavadinimas, gamintojas, prekės katalogo numeris, pateikiama gamintojo ar lygiaverčio tinklalapio nuoroda, arba techninės dokumentacijos kopija, kurioje pateikiama informacija apie siūlomos prekės charakteristikas.

	2.
	Eliuentų tiekimo sistema 
	Nurodomas pavadinimas, gamintojas, prekės katalogo numeris, pateikiama gamintojo ar lygiaverčio tinklalapio nuoroda, arba techninės dokumentacijos kopija, kurioje pateikiama informacija apie siūlomos prekės charakteristikas.

	2.1.
	Eliuentų maišymo vožtuvas
	Sistema galinti formuoti gradientą iš ne mažiau nei 2 (dviejų) eliuentų vienu metu.
	
	

	2.2.
	Tirpiklių parinkimo vožtuvas
	Turi būti tirpiklių parinkimo vožtuvas, leidžiantis pasirinkti iš ne mažiau nei 2 (dviejų) skirtingų tirpiklių 1 (vienam) eliuento kanalui.
	
	

	2.3.
	Gradiento formavimas
	Eliuentų tiekimo sistema privalo leisti dirbti aukšto slėgio gradiento režimu
	
	

	2.4.
	Gradiento kompozicija
	Nustatoma ne siauresniame intervale nei 0-100% su nustatymo žingsniu ne didesniu nei 0,1%.
	
	

	2.5.
	Slėgis
	Maksimalus palaikomas slėgis esant srautui iki 50 ml/min ne mažesnis nei 600 bar. 
	
	

	2.6.
	Siurblio srauto intervalas
	Intervalas ne siauresnis nei nuo 0,01 ml/min iki 50 ml/min su nustatymo žingsniu ne didesniu nei 0,01 ml/min. 
	
	

	2.7.
	Siurblio srauto praplėtimo galimybė
	Turi būti galimybė praplėsti tos pačios pompos palaikomą srautą iki ne mažiau nei 200 ml/min.
	
	

	2.8.
	Srauto tikslumas
	Srauto tikslumas privalo būti ≤1 %.
	
	

	2.9.
	Srauto preciziškumas
	Srauto santykinė standartinė paklaida (RSD) ≤0,3 %.
	
	

	2.10.
	Srauto sudėties tikslumas
	Srauto sudėties tikslumas privalo būti ≤1 %, kai eliuentų kompozicija ne siauresniame intervale nei 2-98 %.
	
	

	2.11.
	Srauto sudėties preciziškumas
	Srauto sudėties santykinė standartinė paklaida (RSD) ≤0,3%.
	
	

	2.12.
	Stūmoklių apiplovimas
	Siurblys privalo turėti pilnai integruotą sprendimą stūmoklių apiplovimui. 
	
	

	2.13.
	Palaikomas pH
	Palaikomo pH intervalas ne siauresnis nei 1.0 - 12.0.
	
	

	2.14.
	Didelio tūrio injekcija
	Ta pati eliuentų tiekimo sistema gali būti panaudota didelio tūrio (≥50 ml) injekcijai atlikti.
	
	

	3.
	Automatinė mėginių įvedimo sistema ir frakcijų kolektorius (gali būti vienas modulis arba du atskiri moduliai)
	Nurodomas pavadinimas, gamintojas, prekės katalogo numeris, pateikiama gamintojo ar lygiaverčio tinklalapio nuoroda, arba techninės dokumentacijos kopija, kurioje pateikiama informacija apie siūlomos prekės charakteristikas.

	3.1.
	Funkcijos
	Turi atlikti automatinę mėginių injekciją. Turi atlikti automatinį frakcijų surinkimą.
	
	

	3.2.
	Laikas, per kurį pereinama prie kito mėgintuvėlio
	Ne ilgesnis nei 0,5 s.
	
	

	3.3.
	Maksimalus palaikomas srautas
	Ne mažesnis nei 200 ml/min.
	
	

	3.4.
	Injekcijos tūris
	Injektorius su ne mažiau nei 2 (dviem) atskiromis mėginio kilpomis pritaikytomis atlikti analitinio lygio ir preparatyvinio lygio injekciją. Preparatyvinio lygio injekcijos tūris ne mažesnis nei 5 ml su galimybe praplėsti injekcijos tūrį iki 20 ml.
	
	

	3.5.
	Injekcijos preciziškumas
	≤2 %.
	
	

	3.6.
	Injekcijos pernaša
	Injekcijos pernaša ≤10 ppm.
	
	

	3.7.
	Injekcijos greitis
	Minimalus ciklas ≤30 s.
	
	

	3.8.
	Palaikomi mėginių/frakcijų formatai
	Privalo būti galimybė palaikyti įvairius mėginių ir frakcijų surinkimo mėgintuvėlių formatus: 2 ml ir 6 ml chromatografiniai buteliukai; įvairaus tūrio (aukštis ne siauresniame intervale nei 100-150 mm, diametras ne siauresniame intervale nei 15-30 mm) mėgintuvėliai. Skirtingus mėgintuvėlių formatus palaikantys stovai privalo būti atpažįstami automatiškai ir gali būti keičiami modulio veikimo metu.
	
	

	3.9
	Mėginių/frakcijų talpa
	Turi keistis priklausomai nuo mėgintuvėlių formato. Privalo būti ne mažiau nei 80 vietų 2 ml chromatografiniams mėgintuvėliams, ne mažiau nei 15 vietų 6 ml chromatografiniams mėgintuvėliams, ne mažiau nei 30 vietų 14 (±2) ml mėgintuvėliams, ne mažiau nei 30 vietų 21 (±2) ml mėgintuvėliams, ne mažiau nei 15 vietų 35 (±2) ml mėgintuvėliams ir ne mažiau nei 15 vietų 55 (±2) ml mėgintuvėliams Turi būti pateikti atitinkami stovai  ir surinkimo talpos (ne mažiau nei 100 vnt.).
	
	

	3.10
	Frakcijų surinkimo būdai
	Pagal laiką ir pagal detektoriaus signalą. Renkamą frakciją galima padalinti į atskiras frakcijas nustačius jų rinkimo laiką arba tūrį. Turi būti galimybė nustatyti maksimalų piko laiką sustabdyti frakcijų rinkimą tais atvejais, kai signalas nepasiekia nurodytų sąlygų.
	
	

	3.11.
	Frakcijų rinkimo atidėjimas
	Privalo būti automatinė kalibracija nustatanti frakcijų vėlavimo tūrius ir užtikrinanti, kad frakcijos būtų surinktos pačiu laiku be papildomo tūrio surinkimo.
	
	

	3.12.
	Mėgintuvėlio dugno jutimo funkcija
	Modulis turi gebėti aptikti mėgintuvėlio dugną ir automatiškai reguliuoti adatos panardinimo gylį prieš mėginio paėmimą siekiant užtikrinti maksimaliai galimą įtraukiamą mėginio tūrį.
	
	

	3.13
	Mėginio paruošimo funkcijos
	Modulis privalo turėti automatines mėginio skiedimo ir homogenizavimo funkcijas.
	
	

	4.
	Kolonėlių laikiklis
	Nurodomas pavadinimas, gamintojas, prekės katalogo numeris, pateikiama gamintojo ar lygiaverčio tinklalapio nuoroda, arba techninės dokumentacijos kopija, kurioje pateikiama informacija apie siūlomos prekės charakteristikas.

	4.1.
	Palaikomi kolonėlių dydžiai

	Laikiklis tinkamas pritvirtinti ne mažiau kaip 6 kolonėles, kurių dydis yra ne siauresniame intervale nei nuo 4,6 iki 50 mm vidinio diametro. 
	
	

	4.2.
	Kolonėlių perjungimo funkcionalumas
	Kolonėlių perjungimo vožtuvas ≥6 kolonėlių parinkimui, palaikantis ne mažesnį nei 600 bar slėgį (palaikomas vožtuvo slėgis turi atitikti maksimalų sistemos slėgį). Kartu pateikiami kolonėlių prijungimui skirti kapiliarų rinkiniai (≥6 vnt.), tinkami darbui su srautu iki 50 ml/min.
	
	

	5.
	Diodų matricos UV detektorius
	Nurodomas pavadinimas, gamintojas, prekės katalogo numeris, pateikiama gamintojo ar lygiaverčio tinklalapio nuoroda, arba techninės dokumentacijos kopija, kurioje pateikiama informacija apie siūlomos prekės charakteristikas.

	5.1.
	Funkcija
	Privalomi vieno bangos ilgio, kelių bangos ilgių ir spektrinio skenavimo režimai. Dirbant kelių bangos ilgių režimu duomenų surinkimas iš ne mažiau kaip 8 pasirinktų kanalų vienu metu.
	
	

	5.2.
	Šviesos šaltinis
	Deuterio ir volframo lempa arba lygiavertė.
	
	

	5.3.
	Bangos ilgio diapazonas
	Ne siauresnis nei 190 nm - 900 nm.
	
	

	5.4.
	Duomenų rinkimo greitis
	Privalo būti ≥110 Hz.
	
	

	5.5.
	Bangos ilgio tikslumas
	Privalo būti ≤1 nm.
	
	

	5.6.
	Triukšmo lygis
	Privalo būti ≤0,7 x 10-5 AU ties 254 nm ir 750 nm bangos ilgiu.
	
	

	5.7.
	Detektoriaus signalo stabilumas
	Privalo būti ≤1 x 10-3 AU/h ties 254 nm ir 750 nm bangos ilgiu.
	
	

	5.8.
	Pratekanti kiuvetė
	Privaloma. Optinio kelio ilgis 3 ±1 mm.
	
	

	5.9.
	Plyšio plotis
	Programuojamas, galima pasirinkti iš ne mažiau nei 5 šių plyšio pločių: 1, 2, 4, 8, 16 nm.
	
	

	6.
	Taikomoji programinė įranga
	Nurodomas pavadinimas, gamintojas, prekės katalogo numeris, pateikiama gamintojo ar lygiaverčio tinklalapio nuoroda, arba techninės dokumentacijos kopija, kurioje pateikiama informacija apie siūlomos prekės charakteristikas.

	6.1.
	Paskirtis
	Skysčių chromatografinės sistemos funkcijų programinis valdymas, chromatografijos duomenų kaupimas, analizės ir ataskaitų generavimas.
	
	

	6.2.
	Sistemos suderinamumas
	Skysčių chromatografas ir jo valdymui skirta programinė įranga privalo būti vieno gamintojo, siekiant užtikrinti sklandų bendros sistemos veikimą. 
	
	

	7.
	Sistemos periferinė įranga ir priedai
	Nurodomas pavadinimas, gamintojas, prekės katalogo numeris, pateikiama gamintojo ar lygiaverčio tinklalapio nuoroda, arba techninės dokumentacijos kopija, kurioje pateikiama informacija apie siūlomos prekės charakteristikas.

	7.1.
	Kompiuterinė darbo stotis
	 Kompiuterinės darbo stoties techninės savybės turi būti pilnai suderintos su siūlomos sistemos ir programinės įrangos gamintojo keliamais reikalavimais. Privaloma komplektuoti visas reikalingas jungtis ir priedus būtinus prietaiso valdymui.

*Jei pagal gamintojo rekomendacijas komplektuojamai kompiuterinei valdymo įrangai arba atskiroms jos dalims taikomi reikalavimai pagal Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 2 priedo IV skyriaus „Kompiuteriai ir planšetės“ ir (arba) VI skyriaus „Televizoriai ir monitoriai“ reikalavimus, sutarties vykdymo metu pristačius prekes, pateikiami dokumentai, įrodantys šių reikalavimų atitikimą. Jei reikalavimai netaikomi, Tiekėjas turi pateikti tai pagrindžiančius  dokumentus/paaiškinimus.
	
	

	7.2.
	Priemonės darbui su chromatografijos sistema
	Ne mažiau kaip 2 vnt. mobilios fazės talpos (galimas talpos tūris nuo 2 L iki 6 L) su specialiais chromatografiniais kamščiais
	
	

	8.
	Bendri reikalavimai
	

	8.1.
	Sistemos saugumo funkcijos
	Kiekvienas skysčių chromatografo sistemos modulis, turintis sąlytį su eliuentais, privalo turėti integruotus nuotėkio daviklius (įskaitant kolonėlių laikiklį).
	
	

	8.2.
	Personalo mokymai *
	Mokymai ≥ 3 darbuotojams. Mokymų trukmė ≥ 12 akademinių val.
Mokymus darbui su įranga turi atlikti gamintojo sertifikuotas inžinierius. Tiekėjas dokumentus, įrodančius, kad mokymus vykdys turėdami teisę, privalo pristatyti Sutarties vykdymo metu iki mokymų pradžios. 
Po mokymų pateikti aktą / sertifikatą arba kitą mokymų faktą įrodantį dokumentą.
Mokymų tiksli data, laikas ir būdas turi būti iš anksto suderinti su Pirkėju. Mokymai vykdomi Pirkėjo patalpose.
	 TAIP/NE
	Pasiūlymo pateikimo metu deklaruojamas parametro atitikimas, papildomų techninių dokumentų pateikti nereikalaujama. 

	8.3.
	Kartu su įranga pateikiama dokumentacija *
	1. Naudojimo instrukcija lietuvių arba / ir anglų kalba.
2. Serviso dokumentacija lietuvių arba / ir anglų kalba.
3. Periodiškai atliekamų techninės priežiūros (TP) darbų sąvadas, su nuorodomis į gamintojo techninės eksploatacijos dokumentus. Sąvade taip pat nurodoma: TP periodiškumas, darbo priemonės, dalys ir medžiagos, reikalingos TP atlikti, bei jos darbų trukmė. Jei gamintojas TP nereglamentuoja - vietoje sąvado Tiekėjas pateikia pažymą, jog gamintojas TP nenumato.	
	 TAIP/NE
	Pasiūlymo pateikimo metu deklaruojamas parametro atitikimas, papildomų techninių dokumentų pateikti nereikalaujama

	8.4.
	Garantinis laikotarpis *
	1. Ne mažiau nei 24 mėn. (garantinio aptarnavimo laikas pradedamas skaičiuoti nuo perdavimo-priėmimo akto, kai Prekės pristatomos Pirkėjui, instaliuojamos ir apmokomas personalas, pasirašymo datos). Reikalavimas netaikomas 2 lentelės 7.2 p. nurodytam komponentui.
2. Į garantiją įskaičiuotas nemokamai atliekamas įrangos remontas, įskaitant remontui atlikti reikalingas detales bei medžiagas, o taip pat ir gamintojo rekomenduojamu periodiškumu nemokamai atliekama techninė priežiūra (aptarnavimas), įskaitant techninei priežiūrai atlikti reikalingas detales ir medžiagas. 
Reikalavimai netaikomi garantijos sąlygų neatitinkančių gedimų atvejams, kai įranga sugenda dėl vartotojo kaltės.
	 TAIP/NE
	Pasiūlymo pateikimo metu deklaruojamas parametro atitikimas, papildomų techninių dokumentų pateikti nereikalaujama

	8.5.
	CE sertifikatas / EB deklaracija *
	Siūloma įranga (nurodyta Techninės specifikacijos 2.1.1 – 2.1.5 p., išskyrus periferinę įrangą ir priedus (Techninės specifikacijos 2.1.6 p.) privalo turėti CE sertifikatą arba EB deklaraciją. Tiekėjas kartu su pristatomomis prekėmis privalo pateikti CE sertifikato arba EB deklaracijos kopiją. Pateikiant EB deklaracijos kopiją, kad pasiūlytos prekės atitiks reikiamus standartus, bei prekių klasei būtinus reglamentus, kartu pateikiami ir techniniai dokumentai, pagrindžiantys prekės atitiktį reikiamiems standartams bei reglamentams.
	 TAIP/NE
	Pasiūlymo pateikimo metu deklaruojamas parametro atitikimas, papildomų techninių dokumentų pateikti nereikalaujama

	8.6.
	Įrangos pristatymas, saugojimas Tiekėjo patalpose, instaliavimas ir garantinis aptarnavimas *
	Tiekėjas atsako už įrangos pristatymą, saugojimą Tiekėjo patalpose Sutartyje numatyta tvarka, instaliavimą ir tinkamą parengimą darbui kaip to reikalauja įrangos gamintojas, bei sisteminės, operacinės bei specializuotos programinės įrangos įdiegimą.
Tiekėjas turi būti siūlomos technologinės įrangos prekių gamintojas arba turėti gamintojo įgaliojimą atlikti siūlomos įrangos instaliavimą ir garantinį aptarnavimą, arba turi turėti rašytinį susitarimą su kitu ūkio subjektu, kuris yra gamintojo įgaliotas atlikti šios įrangos instaliavimą ir garantinį aptarnavimą. 
Reikalavimas netaikomas periferinei įrangai ir priedams (Techninės specifikacijos 2.1.6 p.).
Tiekėjas dokumentus, įrodančius, kad pirkimo Sutartį vykdys turėdami teisę instaliuoti ir teikti garantinį aptarnavimą, privalo pristatyti Sutarties vykdymo metu iki instaliavimo pradžios. 
	 TAIP/NE
	Pasiūlymo pateikimo metu deklaruojamas parametro atitikimas, papildomų techninių dokumentų pateikti nereikalaujama



** Pateikti kartu su pasiūlymu siūlomos įrangos techninius parametrus, išskyrus pažymėtus *, patikimai patvirtinančius dokumentus pvz., gamintojo prekės aprašymas, internetinė nuoroda į gamintojo psl. arba kiti lygiaverčiai dokumentai (tiekėjas turi pateikti dokumentus, įrodančius siūlomos įrangos atitikimą techniniams reikalavimams, pateikti gamintojo parengtus katalogus ir / ar gamintojo parengtus siūlomos įrangos techninių charakteristikų aprašymus su vertimu į lietuvių ir/arba anglų kalbą, arba kitus lygiaverčius dokumentus.
 
4. APLINKOSAUGINIAI REIKALAVIMAI
4.1. Aplinkosauginiai kriterijai prekėms nurodyti pirkimo sąlygų priede Nr. 3 „Sutarties projektas“.

